C 177/150
SL
Uradni list Evropske unije
17.5.2023
sreda 14. decembra 2022 (7a)
Zapleteni, dolgotrajni in nepregledni upravni postopki nesorazmerno bolj vplivajo na državljane, lokalne organe ter mala in srednja podjetja, ki so samooskrbovalci z energijo iz obnovljivih virov, in sicer posamično ali prek združevalcev in skupnosti na področju energije iz obnovljivih virov.
Pogost vzrok za to je zlasti, da pri teh subjektih za sodelovanje v postopkih izdajanja dovoljenj in povezovanja z omrežjem primanjkuje izkušenj oz.
strokovnega znanja ter finančnih in človeških virov.
Poskrbeti je treba, da bodo nepoklicni in nekomercialni udeleženci na trgu lažje uspešno sodelovali v teh postopkih in pridobili ustrezna dovoljenja.
To bi jim bilo treba omogočiti s poenostavitvami, kjer so potrebne, in namenskimi možnostmi, kadar ti akterji nimajo enakih zmogljivosti kot drugi profesionalni udeleženci na trgu, ki razpolagajo z zadostnimi viri.
Pri celostnem načrtovanju in kartiranju energije iz obnovljivih virov na več ravneh bi bilo treba izhajati iz lokalnega načrtovanja in kartiranja, ki se izvajata na lokalni in regionalni ravni, ter oceniti potrebe po osebju in usposabljanju v organih, ki izdajajo dovoljenja, ter njihove finančne in tehnične potrebe.
(8)
Države članice bi morale hitrejše uvajanje projektov na področju energije iz obnovljivih virov podpreti s celostnim načrtovanjem in kartiranjem energije iz obnovljivih virov na več ravneh, pri čemer bi se morale strukturirano usklajevati z lokalnimi in regionalnimi organi.
Države članice bi morale določiti kopenska ▌območja, površine in podzemne površine ter morska območja, na katerih je treba postaviti obrate za proizvodnjo energije iz obnovljivih virov, da bi izpolnile svoje nacionalne prispevke k revidiranemu cilju glede energije iz obnovljivih virov za leto 2030, določenem v členu 3(1) Direktive (EU) 2018/2001, ter k podciljem, določenim v členih 15a in 22a ter členih 23(1), 24(4) in 25(1) Uredbe (EU) 2021/1119, ter k cilju podnebne nevtralnosti iz člena 2 navedene uredbe.
Ta območja bi morala odražati njihove ocenjene krivulje in skupno načrtovano nameščeno zmogljivost, določiti pa jih bilo treba glede na tehnologijo energije iz obnovljivih virov, določeno v ▌nacionalnih energijskih in podnebnih načrtih držav članic, posodobljenih v skladu s členom 14 Uredbe (EU) 2018/1999.
Pri določitvi potrebnih kopenskih ▌območij, površin in podzemnih površin ter morskih območij bi bilo treba upoštevati razpoložljivost obnovljivih virov energije in potencial, ki ga različna kopenska in morska območja ponujajo za proizvodnjo energije iz obnovljivih virov različnih tehnologij, predvideno povpraševanje po energiji, pri čemer bi se morali upoštevati energijska in sistemska učinkovitost skupno in v različnih regijah države članice, razpoložljivost ustreznega energetskega omrežja in omrežne infrastrukture, objekti za skladiščenja energije, tudi toplote, druga orodja prožnosti, in sicer ob upoštevanju zmogljivosti, ki je potrebna za zagotavljanje vse večje količine energije iz obnovljivih virov, ter potenciala dejavnega vključevanja državljanov, ki so samooskrbovalci z energijo iz obnovljivih virov in delujejo posamično ali prek združevalcev in skupnosti na področju energije iz obnovljivih virov, v energetski sistem.
Poleg tega bi morale države članice poskrbeti, da se upravna dovoljenja za izgradnjo obratov za proizvodnjo energije iz obnovljivih virov, za nadomestitev stare zmogljivosti z novo v njih in za njihovo obratovanje, ki so navedena v členu 16(1) in (2), štejejo za končne odločitve v postopku pristojnega organa ali pristojnih organov v zvezi z določitvijo rabe zemljišča za območje, na katerem se bodo ti obrati nahajali.
(9)
Države članice bi morale kot ▌območja za pospešeno uvajanje obnovljivih virov energije določiti tista območja, ki so posebej primerna za razvoj projektov na področju energije iz obnovljivih virov, pri čemer bi morale razlikovati med tehnologijami, in na katerih uvajanje določene vrste energije iz obnovljivih virov predvidoma ne bo imelo znatnega vpliva na okolje in varnost hrane, kar zadeva kmetijsko proizvodnjo.
Območja za pospešeno uvajanje obnovljivih virov energije bi morala biti še posebej primerna za namestitev obratov za proizvodnjo energije iz obnovljivih virov.
Ta območja pa ne bi smela biti namenjena kurilnim napravam na biomaso, razen če gre za obrate v najbolj oddaljenih regijah iz člena 349 PDEU, kjer bi se zaradi posebnih potreb lahko upoštevale izjeme.
Države članice bi se morale pri določitvi ▌območij za pospešeno uvajanje obnovljivih virov energije izogniti zavarovanim območjem in upoštevati načrte za obnovo.
Območja za pospešeno uvajanje obnovljivih virov energije bi bilo treba določiti vsaj za vetrne turbine in sončne elektrarne, lahko pa bi se določila tudi za obrate za proizvodnjo biometana.
Države članice lahko določijo ▌območja za pospešeno uvajanje obnovljivih virov energije posebej za eno ali več vrst obratov za proizvodnjo energije iz obnovljivih virov in bi morale navesti vrsto oz.
vrste energije iz obnovljivih virov, ki so primerne za proizvodnjo na posameznem ▌območju.
(9a)
Proizvodnja hrane mora imeti prednost pred proizvodnjo energije, ta pa ne sme privesti do zmanjšanja proizvodnje hrane ali manjšega pridelka, toda obe dejavnosti lahko in morata soobstajati ter bi se morali medsebojno dopolnjevati.
Zato je treba spodbujati različne oblike proizvodnje energije iz obnovljivih virov na lokacijah, ki so za kmete lahko dostopne in so v skladu s potrebami kmetije.
Države članice se morajo izogibati temu, da bi produktivna kmetijska zemljišča in kmetijska območja, na katerih se proizvajajo visokokakovostni agroživilski proizvodi, ter proizvodi, ki imajo posebno krajinsko in kulturno vrednost, določale za območja za pospešeno uvajanje obnovljivih virov energije.
Izkoriščanje obnovljivih virov energije, kot je proizvodnja biometana, bi bilo treba spodbujati na območjih, ki so v neposredni bližini kmetijskih območij, tj. blizu kmetijskih zemljišč in obratov na kmetijah, ter na nekmetijskih površinah, ki se nahajajo na kmetijskih zemljiščih.
Območja